**LĒMUMA VIII PIELIKUMS**

**ESAO SHĒMA LABĪBAS SĒKLU ŠĶIRŅU SERTIFIKĀCIJAI**

ESAO SHĒMAS SĒKLU ŠĶIRŅU SERTIFIKĀCIJAI VAI SĒKLU KONTROLEI STARPTAUTISKAJĀ TIRDZNIECĪBĀ © OECD 2021

**Īpašie noteikumi un norādījumi**

# 1. Vispārēji jautājumi

1.1. ESAO Labības sēklu shēma attiecas uz labības šķirņu sēklām, kas ir ražotas, apstrādātas, paraugotas, marķētas un ievietotas noslēgtā saiņojumā saskaņā ar iepriekš minētajiem un turpmākajos punktos aprakstītajiem kopīgajiem noteikumiem un norādījumiem, kuros izklāstītās prasības uzskatāmas par minimālajām prasībām.

1.2. Sugu, kas sertificējamas saskaņā ar minēto shēmu, saraksts ir sniegts šīs shēmas 2. pielikumā. Šo sarakstu var paplašināt saskaņā ar attiecīgo valstu pilnvaroto iestāžu kopīgu vienošanos.

1.3. Dalībvalstīs par minētās shēmas īstenošanu atbild attiecīgo valstu valdības, šim mērķim izraugoties pilnvarotās iestādes.

# 2. Partijas lielums

2.1. Sertificējamo *Avena spp.*, *Triticum aestivum*, *Triticum turgidum*, *Triticum spelta*, *Hordeum vulgare*, *Oryza sativa*, *Secale cereale* un *x Triticosecale* sugu vienas sēklu partijas lielums nedrīkst pārsniegt 30 000 kg, un *Eleusine coracana*, *Fagopyrum esculentum* un *Phalaris canariensis* sugu vienas sēklu partijas lielums nedrīkst pārsniegt 10 000 kg. Šie maksimāli pieļaujamie lielumi neattiecas uz partijām, kas tiek saiņotas kā līdz galam nesertificētas sēklas.

2.2. Sēklu partijas, kas pārsniedz 30 000 kg (vai attiecīgi 10 000 kg atbilstoši 2.1. noteikuma prasībām), sadala partijās, kas nepārsniedz 30 000 kg (vai attiecīgi 10 000 kg), un saskaņā ar 9.1. noteikuma prasībām katru no tām identificē kā atsevišķu sēklu partiju.

2.3. Atļauta 5 % novirze no šiem maksimāli pieļaujamiem partiju lielumiem.

# 1. pielikums

**Minimālās prasības bāzes un sertificētu sēklu ražošanai**

**A) Minimālās prasības visām šķirnēm**

## 1. Iepriekšējie sējumi

**1.1. *Valsts pilnvarotā iestāde veic šādas darbības*:**

● pieprasa audzētājam sniegt sīku informāciju par iepriekšējiem sējumiem katrā sēklas laukā;

● noraida laukus, ja iepriekšējie sējumi neatbilst valsts pilnvarotās iestādes publicētajiem noteikumiem. Ievēro vismaz divu gadu intervālu starp vienas un tās pašas sugas labības kultūru audzēšanu. Vienas un tās pašas šķirnes un sēklu kategorijas kultūraugus var secīgi audzēt vienā un tajā pašā laukā, neievērojot minēto intervālu, ja vien ir nodrošināta apmierinoša šķirnes tīrība.

## 2. Izolācija

2.1. Svešapputes sugu sēklas laukiem, galvenokārt tritikāles svešapputes šķirņu (*x Triticosecale* Wittm.) sēklas laukiem, jāatrodas šādos attālumos no citiem rudzu un tritikāles laukiem:

|  |  |
| --- | --- |
| - bāzes sēklas – | 300 m; |
| - sertificētas sēklas – | 250 m. |

Pašapputes tritikāles šķirņu sēklas laukiem jāatrodas šādos attālumos no visiem citiem tritikāles laukiem:

|  |  |
| --- | --- |
| - bāzes sēklas – | 50 m; |
| - sertificētas sēklas – | 20 m. |

Griķu (*Fagopyrum esculentum* Moench) sēklas laukiem jāatrodas šādos attālumos no visiem citiem griķu laukiem:

|  |  |
| --- | --- |
| - bāzes sēklas – | 400 m; |
| - sertificētas sēklas – | 250 m. |

2.2. Šos attālumus var neievērot, ja ir nodrošināta pietiekama aizsardzība pret nevēlamiem putekšņu avotiem.

2.3. Pašapputes sugu sēklas laukiem jābūt izolētiem no citām labības kultūrām ar noteiktu barjeru vai attālumu, kas ir pietiekams, lai novērstu sajaukšanos ražas novākšanas laikā.

## 3. Nezāles

Ja laukos ir pārmērīgi daudz nezāļu, tos noraida.

**4. *Fagopyrum esculentum* šķirņu tīrība**

Laukos, kur paredzēts ražot bāzes vai sertificētas sēklas, pēc iespējas mazākā skaitā jābūt citu sugu augiem, kuru sēklas laboratoriskajās pārbaudēs ir grūti atšķirt vai atsijāt.

## 5. Lauka apskate

5.1. Laukam jābūt piemērotā stāvoklī, lai varētu precīzi noteikt šķirnes un sugas tīrību.

5.2. Inspektoriem jābūt īpaši apmācītiem. Veicot lauka apskati, tiem jāatskaitās tikai valsts pilnvarotajai iestādei. Uz pilnvarotajiem inspektoriem attiecas papildu noteikumi, kā norādīts 5. kopīgajā pielikumā.

5.3. Katrā sēklas laukā pēc vārpošanas jāveic vismaz viena lauka apskate.

5.4. Lauka inspektors pārliecinās, vai ir ievērotas visas šajā pielikumā noteiktās minimālās prasības.

5.5. Ja vien iespējams, sēklas lauka apskates laikā sīkas izpētes veikšanai ir jābūt pieejamiem kontrollauciņiem, kuros raža izaudzēta no sertifikācijai pieteikto sēklu paraugiem. Šī izpēte ir paredzēta papildus šķirnes tīrības noteikšanai lauka apskatē.

5.6. Par katra lauka atzīšanu lemj valsts pilnvarotā iestāde pēc lauka apskates un, ja iespējams, pēc tam, kad ir izpētīti attiecīgā pirmspārbaudes lauciņa rezultāti.

5.7. Nosakot šķirnei netipisko augu skaitu un citu sugu augu skaitu, inspektors strādā saskaņā ar atbilstošu metodi (metodes ir aprakstītas ESAO dokumentā “Kontrollauciņu pārbaudes un sēklas lauku apskates vadlīnijas”).

## 6. Ražas novākšanas gadu skaits

Valsts pilnvarotā iestāde sēklu laukam nosaka atļauto ražas gadu skaitu, ievesto šķirņu pavairošanā īpašu uzmanību pievēršot ekoloģisko apstākļu maiņas ietekmei uz šķirnes tīrību. Starp ražas gadiem nedrīkst būt viena vai vairākus gadus ilga pārtraukuma, kad lauks neatrodas valsts pilnvarotās iestādes uzraudzībā.

## 7. Šķirnes tīrība

7.1. Šķirnes tīrības standarti attiecas uz visiem sēklu ražošanas laukiem, un tie jāpārbauda, veicot lauka apskati.

7.2. Ja pēcpārbaudes lauciņos sēklas tiek audzētas saskaņā ar 8. noteikuma prasībām, šie lauciņi jāizmanto pārbaudes veikšanai.

7.3. Minimālā procentos izteiktā šķirnes tīrība dažām sugām ir norādīta šajā tabulā.

|  |  |  |  |
| --- | --- | --- | --- |
| **Suga** | **Bāzes sēklas** | **Sertificētu sēklu pirmā paaudze** | **Sertificētu sēklu otrā paaudze** |
| *Triticum aestivum*, *Hordeum vulgare*, *Avena spp*., *Oryza sativa* un *Eleusine coracana* | 99,9 % | 99,7 % | 99,0 % |
| Galvenokārt *x* *Triticosecale* pašapputes šķirnes | 99,7 % | 99,0 % | 98,0 % |

7.4. Maksimālais vienas un tās pašas sugas šķirnei netipisko augu skaits dažu sugu svešapputes šķirnēm

*Secale cereale*, *x Triticosecale* un *Fagopyrum esculentum Moench* svešapputes šķirnēm vienas un tās pašas sugas augu, kas uzskatāmi par attiecīgajai šķirnei netipiskiem, skaits nedrīkst pārsniegt vienu augu trīsdesmit kvadrātmetros bāzes sēklu ražošanas laukos un vienu augu desmit kvadrātmetros sertificētu sēklu ražošanas laukos.

## Kopsavilkuma tabula. Maksimālais vienas un tās pašas sugas šķirnei netipisko augu skaits svešapputes šķirnēm

|  |  |  |
| --- | --- | --- |
| **Suga** | **Bāzes sēklas** | **Sertificētas sēklas** |
| *Secale cereale*, *x Triticosecale* un *Fagopyrum esculentum Moench* svešapputes šķirnes | 1 uz 30 m2 | 1 uz 10 m2 |

**B) Papildu minimālās prasības hibrīdajām labības šķirnēm**

**8. Iepriekšējie sējumi**

Valsts pilnvarotā iestāde veic šādas darbības:

a) pieprasa audzētājam sniegt sīku informāciju par iepriekšējiem sējumiem katrā sēklas laukā;

b) noraida laukus, ja iepriekšējie sējumi neatbilst valsts pilnvarotās iestādes publicētajiem noteikumiem. Kultūraugus, no kuriem paredzēts ražot hibrīdās sēklas, nedrīkst audzēt vienā un tajā pašā laukā secīgos gados.

## 9. Izolācija

9.1. Sēklas laukiem, kuros paredzēts ražot sertificētas kviešu, miežu (bet ne CVS miežu), auzu vai rīsu hibrīdo šķirņu sēklas, jābūt izolētiem no svešapputes avotiem. Sievišķie sēklas vecākaugi nedrīkst atrasties tuvāk par 25 m jebkurai citai tās pašas sugas šķirnei, izņemot vīrišķo putekšņu vecākaugiem. Valsts pilnvarotā iestāde šo izolācijas attālumu var mainīt, lai nodrošinātu papildu aizsardzību pret apputeksnēšanos ar svešiem putekšņiem. Lai būtu ļauts mainīt 10.6. apakšpunkta prasības attiecībā uz šķirnes tīrības noteikšanu, apsveramajam attālumam jābūt vismaz 100 m.

9.2. Sēklas laukiem, kuros paredzēts ražot hibrīdās rudzu šķirnes vai hibrīdās tritikāles šķirnes bāzes sēklu komponentus un sertificētas sēklas, jebkurā sēklu ražošanas stadijā jābūt izolētiem no svešapputes avotiem, kas var izraisīt nevēlamu svešapputi. Minimālie izolācijas attālumi ir šādi:

a) bāzes sēklu ražošanai,

|  |  |
| --- | --- |
| ja izmanto vīrišķo sterilitāti – | 1000 m; |
| ja neizmanto vīrišķo sterilitāti – | 600 m; |

b) sertificētu sēklu ražošanai – 500 m.

9.3. Sēklas laukiem, kuros paredzēts ražot hibrīdas CVS miežu šķirnes bāzes sēklu komponentus vai sertificētas sēklas, jebkurā sēklu ražošanas stadijā jābūt izolētiem no svešapputes avotiem, kas var izraisīt nevēlamu svešapputi. Minimālie izolācijas attālumi ir šādi:

|  |  |
| --- | --- |
| a) bāzes sēklu ražošanai – | 100 m; |
| b) sertificētu sēklu ražošanai – | 50 m. |

Attālumi a) un b) gadījumā neattiecas uz putekšņiem no izraudzītā putekšņu vecākauga.

9.4. Valsts pilnvarotā iestāde šos attālumus var mainīt, ja ir nodrošināta pietiekama aizsardzība pret nevēlamiem putekšņiem vai ja svešapputes iespēja ir novērsta, jo ziedēšanas laikā ir lielas atšķirības.

## 10. Lauka apskate

10.1. Laukos, kur paredzēts ražot vecākaugu šķirņu vai vecākaugu līniju bāzes sēklas, kas paredzētas hibrīdo šķirņu ražošanai, izmantojot ķīmiskās hibridizācijas aģentu (ĶHA), apskate jāveic tāpat kā parastu labības šķirņu sēklu gadījumā.

10.2. Laukos, kur paredzēts ražot hibrīdo šķirņu bāzes sēklas, izmantojot ģenētisko vai citoplazmatisko vīrišķo sterilitāti, jāveic vīrišķi sterilās līnijas, vienkāršā krustojuma hibrīda vīrišķi sterilo vecākaugu, uzturošās līnijas un vīrišķā uzlabotāja komponenta apskate.

10.3. Laukos, kur paredzēts ražot sertificētas hibrīdas šķirnes sēklas, jāveic vismaz viena apskate laikā, kad abi vecākaugi ir pilnībā izvārpojuši, lai pārbaudītu, vai ir izpildītas hibrīdās šķirnes ražošanai izvirzītās tehniskās prasības, ko akceptējusi valsts pilnvarotā iestāde.

10.4. Ja hibrīdas šķirnes ražošanai izmanto vīrišķo sterilitāti, lai sēklas būtu piemērotas sertifikācijai, vīrišķi sterilā komponenta sterilitātes līmenim jābūt šādam:

● CVS miežu bāzes sēklu ražošanai – vismaz 99,7 procentiem;

● CVS miežu sertificētas sēklas ražošanai – vismaz 99,5 procentiem;

● visos citos gadījumos – vismaz 98 procentiem.

Tas neatceļ arī visas citas pārbaudes, ko saskaņā ar 12. iedaļu “Šķirnes tīrības noteikšana” prasa valsts pilnvarotā iestāde.

10.5. Laukos, kur paredzēts ražot F1 hibrīdu sēklas, izmantojot ĶHA, valsts pilnvarotā iestāde var pieprasīt otru apskati, kad graudi sasnieguši pilngatavību, lai noteiktu sievišķā sēklas vecākauga vīrišķās sterilitātes līmeni un/vai sēklu hibriditāti.

Otrajā apskatē lauka inspektors aprēķinās vai nu sterilitāti, kas izteikta procentos, vai hibriditāti, kas izteikta procentos, tā, kā tas aprakstīts turpmāk.

*10.5.1. Sterilitāte, kas izteikta procentos*

|  |  |
| --- | --- |
| To aprēķina pēc formulas |  |

kur *a* ir izveidojušos graudu skaits noteiktā skaitā vārpu no sievišķajiem sēklas vecākaugiem, kas apstrādāti ar ĶHA un tikuši aizsargāti ar putekšņnecaurlaidīgiem maisiem vai pārklājiem, kas uzlikti pēc apstrādes ar ĶHA, bet pirms viena vai otra vecākauga uzziedēšanas,

un kur *b* ir izveidojušos graudu skaits paraugā, ko veido tas pats noteiktais skaits vārpu no neapstrādātiem sievišķajiem sēklas vecākaugiem laukā, kas pret apstrādi ar ĶHA bijis aizsargāts ar papildu pārklāju. Lai nepieļautu putekšņu izplatīšanos no šiem neapstrādātajiem sievišķajiem augiem, pārklāju nenoņem, pirms tie nav pilnībā uzziedējuši.

*10.5.2. Hibriditāte, kas izteikta procentos*

|  |  |
| --- | --- |
| To aprēķina pēc formulas |  |

kur *a* ir izveidojušos graudu skaits noteiktā skaitā vārpu no sievišķajiem sēklas vecākaugiem, kas apstrādāti ar ĶHA un bijuši aizsargāti ar putekšņnecaurlaidīgiem maisiem vai pārklājiem, kas uzlikti pēc apstrādes ar ĶHA, bet pirms viena vai otra vecākauga uzziedēšanas, un kur *c* ir izveidojušos graudu skaits paraugā, ko veido tas pats noteiktais skaits vārpu no sievišķajiem sēklas vecākaugiem, kas apstrādāti ar ĶHA un kas nav tikuši aizsargāti ar putekšņnecaurlaidīgiem maisiem vai pārklājiem.

10.6. Kultūraugi, kas atbilst 95 % hibriditātes standartam, ir piemēroti sēklu sertifikācijai, kad tiem veiktas arī citas valsts pilnvarotās iestādes noteiktās pārbaudes saskaņā ar 12. iedaļu “Šķirnes tīrības noteikšana”. Izņēmuma gadījumā valsts pilnvarotās iestādes, kas pieprasa, lai izolācijas attālums būtu vismaz 100 m, var pieņemt laukā noteikto hibriditātes līmeni par hibrīda šķirnes tīrības līmeni, ja noteiktais līmenis hibrīdajiem miežiem, kas ražoti, izmantojot CVS, ir vismaz 85 % un cita veida hibrīdajai labībai – 90 %.

## 11. Šķirnes tīrība un identitāte

### 11.1. Tipiskums attiecībā pret hibrīdo šķirni

Hibrīdajai šķirnei jābūt pietiekami tipiskai attiecībā pret konkrēto šķirni, un augiem jāatbilst šķirnes pazīmēm, kad valsts pilnvarotā iestāde to iekļāvusi sarakstā.

### 11.2. Sēklas lauku minimālie šķirnes tīrības standarti

Kviešu, miežu, auzu un rīsu hibrīdo šķirņu minimālajiem šķirnes tīrības standartiem laukos, kur ir paredzēts ražot vecākaugu līniju vai šķirņu bāzes sēklas, un laukos, kur ir paredzēts ražot sertificētas sēklas, kā arī sertificētu sēklu lauka pēcpārbaudē, ir jābūt tādiem, kā aprakstīts turpmāk.

|  |  |  |  |
| --- | --- | --- | --- |
| **Suga** | **Lauki, kuros paredzēts ražot bāzes sēklas (vecākaugu līnijas)** | **Lauki, kuros paredzēts ražot sertificētas sēklas (hibrīdās šķirnes)** | **Sertificētas sēklas (hibrīdās šķirnes) pēcpārbaudes lauciņi** |
| *Triticum aestivum*, *Hordeum vulgare (bet ne CVS)*, *Avena spp.,* *Oryza sativa* | 99,9 % | 99,7 % | 90,0 % |

|  |  |  |  |
| --- | --- | --- | --- |
| ***Hordeum vulgare –* citoplazmātiskās vīrišķās sterilitātes metode (CVS)** | **Lauki, kuros paredzēts ražot (vecākaugu līnijas) bāzes sēklas un veikt iesēto sēklas komponentu pēcpārbaudi** | **Lauki, kuros paredzēts ražot (hibrīdās šķirnes) sertificētas sēklas un veikt iesēto sēklas komponentu pēcpārbaudi** | **Sertificētu sēklu (hibrīdās šķirnes) pēcpārbaudes lauciņi** |
| Apputeksnētājs (uzturētājs, uzlabotājs) | 99,9 % | 99,7 % |  |
| Vīrišķi sterilā līnija (sievišķais komponents) | 99,8 % | 99,7 % |  |
| Vīrišķi sterilā līnija (sievišķais komponents), kas ir vienkāršs hibrīds. (Trīskārša hibrīda ražošanai) |  | 99,5 % |  |
| C1 hibrīds | - | - | 85,0 % |
| C1 hibrīds – maksimālais piemaisījumu, kas nav vīrišķais uzlabotājs, daudzums procentos | - | - | 2,0 % |

### 11.3. Maksimālais šķirnei netipisko augu skaits hibrīdo rudzu un tritikāles šķirņu laukos

*Secale cereale* vai *x triticosecale* laukos, kur paredzēts ražot:

- vecākaugu līniju bāzes sēklas, labības augu sugas augu skaits, kas acīmredzami uzskatāmi par netipiskiem attiecīgā vienkāršā krustojuma hibrīdam vai sintētiskai šķirnei, nedrīkst pārsniegt vienu augu uz trīsdesmit kvadrātmetriem;

- hibrīdās šķirnes sertificētās sēklu, labības augu sugas augu skaits, kas acīmredzami uzskatāmi par netipiskiem attiecīgā vienkāršā krustojuma hibrīdam, nedrīkst pārsniegt vienu augu uz desmit kvadrātmetriem.

*Secale cereale* vai *x triticosecale* pēcpārbaudes lauciņos, kur audzē:

- bāzes sēklas (vienkārša krustojuma hibrīdu), to attiecīgās sugas augu skaits, kuri pēcpārbaudē acīmredzami ir uzskatāmi par netipiskiem attiecīgā vienkāršā krustojuma hibrīdajai šķirnei, nedrīkst pārsniegt sešus augus uz 1000 augiem;

- sertificētas sēklas, hibrīdam ir jābūt pietiekami atbilstošam šķirnei, un augam ir jāatbilst hibrīdās šķirnes pazīmēm, kad valsts pilnvarotā iestāde to iekļāvusi sarakstā.

## 12. Šķirnes tīrības noteikšana

Šķirnes tīrību nosaka saskaņā ar apstiprinātu metodi, kas atbilst uzturēšanas sistēmai. Ir jāveic vismaz viens no šiem vērtējumiem:

a) hibriditātes mērījumi hibrīdās šķirnes sēklu ražošanas laukā (skatīt 10.5.2. punkta prasības); tie jāaplūko kopā ar citiem vērtējumiem, tostarp lauka apskates rezultātiem un izolācijas attālumu pārbaudi. Ir jāņem vērā, ka hibriditāte nav tas pats, kas šķirnes tīrība, un starp šiem rādītājiem nav jābūt ciešai korelācijai;

b) pēcnovākšanas pārbaude, ko veic pirms sertifikācijas, izmantojot attiecīgu starptautiski atzītu hibrīdo sēklu testu, izņemot rudziem un *triticosecale*.

# 2. pielikumsLabības sugas, kas piemērotas sertifikācijai saskaņā ar shēmu

|  |  |  |
| --- | --- | --- |
| **Botāniskais nosaukums** | **Nosaukums franču valodā** | **Nosaukums angļu valodā** |
| ***Avena spp. A. sativa L.* [tostarp *A. byzantina* K. Koch]: *A. nuda L., A. strigosa* Schreb.** | Avoine, A. byzantine Avoine nue Avoine rude | *Oats, Red Oat, Small Naked Oat Black Oat, Bristle Oat* [sējas auza (tostarp, Bizantijas auza): kailgraudu auza, velna auza] |
| ***Eleusine coracana (L.)* Gaertn.** | Éleusine | Finger Millet [pirkstu prosa] |
| ***Fagopyrum esculentum* Moench** | Sarrasin | *Buckwheat* [griķi] |
| ***Hordeum vulgare L.*** | Orge | Barley [mieži] |
| ***Oryza sativa L.*** | Riz | Rice [rīsi] |
| ***Phalaris canariensis L.*** | Alpiste | *Canary Grass* [Kanāriju spulgzāle] |
| ***Secale cereale L.*** | Seigle | Rye [rudzi] |
| ***Triticosecale spp.*****[iepriekš *x triticosecale* Wittm.]** | Triticale | Triticale [tritikāle] |
| ***Triticum aestivum L.* apakšs. *spelta (L.)* Thell.****[iepriekš *Triticum spelta L.*]** | Épeautre | *Spelt Wheat* [speltas kvieši] |
| ***Triticum aestivum L.,* nom.Cons.** | Blé tendre | Wheat [kvieši] |
| ***Triticum turgidum L.* apakšs. *durum* (Desf.) *Husn.*****[iepriekš *Triticum durum* Desf.]** | Blé dur | *Durum Wheat* [cietie kvieši] |

**Papildu informācija par dalību shēmā**

|  |  |  |
| --- | --- | --- |
| ALBĀNIJA | C(2005)170 | 21.12.05. |
| ARGENTĪNA | C(82)15 | 02.03.82. |
| AUSTRĀLIJA | C(80)40 | 27.02.80. |
| AUSTRIJA | C(87)213/galīgā redakcija | 16.02.88. |
| BEĻĢIJA | C(79)189 | 09.10.79. |
| BOLĪVIJA | C(96)169/galīgā redakcija | 16.12.96. |
| BRAZĪLIJA | C(99)174/galīgā redakcija | 10.12.99. |
| BULGĀRIJA | C(79)168 | 17.08.79. |
| KANĀDA | C(88)18/galīgā redakcija | 20.10.88. |
| ČĪLE | C(72)56 | 22.02.72. |
| HORVĀTIJA | C(94)205/galīgā redakcija | 12.01.95. |
| ČEHIJAS REPUBLIKA | C(93)131/galīgā redakcija | 02.06.94. |
| DĀNIJA | C(85)143 | 10.05.85. |
| ĒĢIPTE | C(98)178/galīgā redakcija | 01.12.98. |
| IGAUNIJA | C(97)187/galīgā redakcija | 23.10.97. |
| SOMIJA | C(89)165/galīgā redakcija | 07.11.89. |
| FRANCIJA | C(86)71 | 13.08.85. |
| VĀCIJA | C(87)61/galīgā redakcija | 16.02.88. |
| GRIEĶIJA | C(85)148 | 05.06.85. |
| UNGĀRIJA | C(70)196 | 17.12.70. |
| ISLANDE | \* |  |
| INDIJA | C(2008)150 | 23.10.08. |
| IRĀNA | C(2015)171 | 23.12.15. |
| ĪRIJA | C(73)171 | 04.04.73. |
| IZRAĒLA | C(78)236 | 11.01.79. |
| ITĀLIJA | C(84)137 | 25.09.84. |
| JAPĀNA | TAD/CA(2009)5 | 10.09.09. |
| KENIJA | C(73)35 | 15.02.73. |
| KIRGIZSTĀNA | C(2005)169 | 21.12.05. |
| LATVIJA | C(2001)264 | 29.11.01. |
| LIETUVA | C(99)173/galīgā redakcija | 10.12.99. |
| LUKSEMBURGA | \* |  |
| MEKSIKA | C(2001)288 | 22.01.02. |
| MOLDOVA | C(2008)151 | 23.10.08. |
| MAROKA | C(88)196/galīgā redakcija | 26.01.89. |
| NĪDERLANDE | C(88)184/galīgā redakcija | 09.02.89. |
| JAUNZĒLANDE | C(76)213 | 02.12.76. |
| NORVĒĢIJA | C(86)77 | 22.01.86. |
| POLIJA | C(80)194 | 13.02.80. |
| PORTUGĀLE | C(88)15/galīgā redakcija | 20.10.88. |
| RUMĀNIJA | C(70)190 | 12.12.70. |
| KRIEVIJAS FEDERĀCIJA | C(2001)266 | 29.11.01. |
| SENEGĀLA | C(2015)171 | 23.12.15. |
| SERBIJA | C(2001)265 | 29.11.01. |
| SLOVĀKIJA | C(93)129/galīgā redakcija | 02.06.94. |
| SLOVĒNIJA | C(96)170/galīgā redakcija | 16.12.96. |
| DIENVIDĀFRIKA | TAD/CA(2010)10 | 31.07.10. |
| SPĀNIJA | C(70)176 | 03.11.70. |
| ZVIEDRIJA | C(86)75 | 09.12.85. |
| ŠVEICE | C(93)183/galīgā redakcija | 08.02.94. |
| TANZĀNIJA | C(2016)177 | 23.12.16. |
| TUNISIJA | C(78)100 | 07.08.78. |
| TURCIJA | C(88)46/galīgā redakcija | 20.10.88. |
| UGANDA | C(2004)210 | 24./01.05. |
| UKRAINA | C(2009)155 | 16.11.09. |
| APVIENOTĀ KARALISTE | C(86)73 | 15.11.85. |
| AMERIKAS SAVIENOTĀS VALSTIS | C(74)85 | 06.05.74. |
| URUGVAJA | C(94)22/galīgā redakcija | 08.04.94. |
| ZIMBABVE | C(92)54/galīgā redakcija | 30.04.92. |

\* ESAO dalībvalsts, kas piedalās bez oficiāla paziņojuma sniegšanas